బెంగళూరు విజయవాడ ఎక్స్‌ప్రెస్‌వే

**బెంగళూరు-విజయవాడ ఎక్స్‌ప్రెస్‌వే**, నిర్మాణంలో ఉన్న  -పొడవైన, ఆరు-వరుసల యాక్సెస్-నియంత్రిత ఎక్స్‌ప్రెస్‌వే. ఇది కర్ణాటక రాజధాని బెంగళూరు, ఆంధ్రప్రదేశ్‌లోని రెండవ అతిపెద్ద నగరమైన విజయవాడ నగరాల మధ్య ఉంటుంది. దీన్ని దీనిని బెంగళూరు-కడప-విజయవాడ (BKV) ఎక్స్‌ప్రెస్‌వే అనీ, NH-544G అనీ కూడా అంటారు. ఇది కర్ణాటకలో 3, ఆంధ్రప్రదేశ్‌లో 8 జిల్లాల గుండా వెళ్తుంది. ఇది బెంగళూరు నుండి వచ్చే జాతీయ రహదారి 44 (NH-44) లో, ఆంధ్రప్రదేశ్‌లో శ్రీ సత్యసాయి జిల్లాలోని కోడికొండ వద్ద బయలుదేరి, రాయలసీమ ప్రాంతం గుండా వెళ్ళి ఆంధ్రప్రదేశ్‌లోని బాపట్ల జిల్లాలోని అద్దంకి వద్ద జాతీయ రహదారి 16 (NH-16) వద్ద ముగుస్తుంది. ఈ ఎక్స్‌ప్రెస్‌వే మొత్తం పొడవు సుమారు  . దీన్ని భారత జాతీయ రహదారుల అధికార సంస్థ (NHAI) నిర్మించి నిర్వహిస్తుంది. కడప గుండా వెళ్ళడం వలన ఈ రహదారిని బెంగళూరు కడప విజయవాడ ఎక్స్‌ప్రెస్‌వే (BKV ఎక్స్‌ప్రెస్‌వే) అని కూడా అంటారు.

ఎక్స్‌ప్రెస్‌వేలో రెండు బ్రౌన్‌ఫీల్డ్, ఒక గ్రీన్‌ఫీల్డ్ విభాగం ఉంటాయి. వీటిలో  ఉన్నాయి -కొడికొండ నుండి అద్దంకి వరకు పొడవైన ప్రధాన భాగం గ్రీన్‌ఫీల్డ్‌ విభాగం. బెంగళూరు-కోడికొండ, అద్దంకి-విజయవాడ భాగాలు, బ్రౌన్‌ఫీల్డ్‌ విభాగాలు. ఈ ప్రాజెక్టు భారతమాల రెండవ దశలో భాగం. ఎక్స్‌ప్రెస్‌వే యొక్క మొత్తం 14 ప్యాకేజీలను 2023 ఫిబ్రవరిలో కాంట్రాక్టర్‌లకు అప్పగించిన తర్వాత, ఎక్స్‌ప్రెస్‌వే నిర్మాణానికి సంబంధించిన సన్నాహక పనులు 2023 మార్చి నుండి కొనసాగుతున్నాయి. 2024 మార్చి 11న ప్రధానమంత్రి నరేంద్రమోడీ ఈ ఎక్స్‌ప్రెస్‌వేకు శంకుస్థాపన చేసాడు. ఇది 2026/27 నాటికి పూర్తవుతుందని భావిస్తున్నారు.

## చరిత్ర
దక్షిణ భారతదేశంలో ప్రస్తుతం ఉన్న జాతీయ రహదారులలో వేగంగా పెరుగుతున్న ట్రాఫిక్ రద్దీ, హైవేల పరిమిత సామర్థ్యాల కారణంగా కర్ణాటక రాజధాని బెంగళూరు నుండి తూర్పు, ఈశాన్య భారతదేశాలకు మంచి రవాణా సౌకర్యం అవసరం ఉంది. బెంగళూరు నుండి తూర్పు ఈశాన్య ప్రాంతాలకు వెళ్ళేందుకు, చెన్నై ద్వారా లేదా జాతీయ రహదారి 16 (NH-16) ద్వారా విజయవాడ చేరుకోవడానికి ప్రస్తుతం 12-13 గంటల సమయం పడుతుంది. అందువల్ల, 2021 లో, ఆంధ్రప్రదేశ్ ప్రభుత్వం బెంగళూరు, విజయవాడలను కలుపుతూ కొత్త ఎక్స్‌ప్రెస్‌వేను నిర్మించాలని భారత ప్రభుత్వానికి ప్రతిపాదనను సమర్పించింది. అదే సంవత్సరం ఆగస్టులో ఈ ప్రణాళికను భారత ప్రభుత్వం ఆమోదించింది. ఈ ఎక్స్‌ప్రెస్‌వేలో భాగంగా  దూరం సరికొత్త రహదారి కాగా, మిగిలినది ప్రస్తుత జాతీయ రహదారుల ద్వారా వెళ్తుంది. దీన్ని 10 వేల కోట్ల అంచనాతో నిర్మిస్తారు. రెండు నగరాల మధ్య ప్రయాణ సమయం 3 గంటలు, దూరం కనీసం  తగ్గుతుంది. 2022 సెప్టెంబరులో నేషనల్ హైవేస్ అథారిటీ ఆఫ్ ఇండియా (NHAI) తొలి ప్రణాళికను సవరించి, దీన్ని జాతీయ రహదారి 544G (NH-544G) గా ప్రకటించి, 2022 డిసెంబరులో దీని నిర్మాణానికి టెండర్‌లను ఆహ్వానించడం ప్రారంభించింది. ఈ ఎక్స్‌ప్రెస్‌వే ఇప్పుడు  అంచనా వ్యయంతో నిర్మిస్తారు. మొత్తం నిడివి  ఉంటుంది. దీనిలో  ఆంధ్రప్రదేశ్‌లో గ్రీన్‌ఫీల్డ్ విభాగంగా ఉంటుంది, మిగిలిన బ్రౌన్‌ఫీల్డ్ భాగాలు ప్రస్తుత జాతీయ రహదారుల గుండా వెళ్తాయి.

2023 ఫిబ్రవరి నాటికి గ్రీన్‌ఫీల్డ్ విభాగంలో మొత్తం 14 ప్యాకేజీలు విడుదల చేసారు. 2023 మార్చి నుండి సన్నాహక పనులు మొదలయ్యాయి. 2024 మార్చి 11న ప్రధాని నరేంద్ర మోదీ నిర్మాణానికి శంకుస్థాపన చేశాడు. ప్రాజెక్టు అంచనా వ్యయాన్ని రూ 14 వేల కోట్లుగా సవరించారు. ఇది 2026/27 నాటికి పూర్తవుతుందని అంచనా వేసారు.

## మార్గం
ఈ ఎక్స్‌ప్రెస్‌వే ఆంధ్రప్రదేశ్‌లోని శ్రీ సత్యసాయి జిల్లాలోని కొడికొండ వద్ద, జాతీయ రహదారి 44 (NH-44) నుండి మొదలౌతుంది. అక్కడి నుండి, రాయలసీమ, ప్రకాశం జిల్లా కనిగిరి మీదుగా వెళ్ళి, ఆంధ్రప్రదేశ్‌ బాపట్ల జిల్లాలోని ముప్పవరం వద్ద, విజయవాడ వెళ్ళే జాతీయ రహదారి 16 (NH-16) తో కలుస్తుంది. ఈ ఎక్స్‌ప్రెస్ వే కర్నాటక, ఆంధ్రప్రదేశ్‌ల లోని క్రింది పట్టణాల గుండా వెళుతుంది.

### కర్ణాటక

* బెంగళూరు
* దేవనహళ్లి
* చిక్కబళ్లాపూర్
* బాగేపల్లి

### ఆంధ్రప్రదేశ్

* గోరంట్ల
* నల్లమాడ
* పులివెందుల
* మైదుకూరు
* కనిగిరి
* మర్రిపూడి
* పొదిలి
* అద్దంకి
* ముప్పవరం
* చిలకలూరిపేట
* గుంటూరు
* మంగళగిరి
* విజయవాడ

## నిర్మాణం
నేషనల్ హైవేస్ అథారిటీ ఆఫ్ ఇండియా (NHAI) ఈ ఎక్స్‌ప్రెస్‌వే నిర్మాణాన్ని 14 ప్యాకేజీలుగా విభజించింది. ఈ ప్యాకేజీల్లో కొడికొండ నుండి అద్దంకి వరకు 343 కి.మీ. గ్రీన్‌ఫీల్డ్ విభాగం మాత్రమే ఉంది. 2022 సెప్టెంబరులో నిర్మాణం కోసం NHAI, బిడ్‌లను ఆహ్వానించింది. 2023 జనవరిలో, మొదటి నాలుగు ప్యాకేజీల కోసం పాల్గొన్న 13 మంది బిడ్డర్‌లలో, దిలీప్ బిల్డ్‌కాన్, రాజ్ పథ్ ఇన్‌ఫ్రాకాన్‌లు గెలుచుకున్నాయి. వీటిలో దిలీప్ బిల్డ్‌కాన్ మొదటి. నాల్గవ ప్యాకేజీల టెండర్‌లను గెలుచుకోగా, రాజ్ పథ్ ఇన్‌ఫ్రాకాన్ రెండవ, మూడవ ప్యాకేజీలు సాధించింది. 2023 ఫిబ్రవరిలో చివరి ప్యాకేజీకి సంబంధించిన చివరి టెండరు మేఘా ఇంజనీరింగ్ & ఇన్‌ఫ్రాస్ట్రక్చర్స్ (MEIL)కి దక్కింది. ఎక్స్‌ప్రెస్‌వే ప్రాంతం యొక్క స్థలాకృతి ఆధారంగా రెండు విభాగాలుగా విభజించారు-కొడికొండ నుండి అద్దంకి వరకు గ్రీన్‌ఫీల్డ్ ఒకటి కాగా, బెంగళూరు విజయవాడల మధ్య ఉన్న బ్రౌన్‌ఫీల్డ్ జాతీయ రహదారి రెండవది. ఎక్స్‌ప్రెస్ వేలో లేన్‌లు  వెడల్పుతో ఉంటాయి. ఇరువైపులా  పక్కా రోడ్డు గాని,  కచ్చా రోడ్డు గానీ ఉంటుంది. మధ్యలో  వెడల్పుతో, పల్లంగా ఉండే మీడియన్ ఉంటుంది. ఈ హైవేని హైబ్రిడ్ యాన్యుటీ మోడల్ (HAM) పద్ధతిలో నిర్మిస్తారు. 2024 మార్చి నాటికి, నిర్మాణానికి సంబంధించిన సన్నాహక పనులు జరుగుతున్నాయి.పూర్తి స్థాయిలో పనులు ప్రారంభం కావాల్సి ఉంది. కింది పట్టిక ప్యాకేజీలు, కాంట్రాక్టర్లు, ప్రస్తుత స్థితిని చూపిస్తుంది. 

## ప్రాజెక్టు ప్రస్థానం

* **2021:** ఎక్స్‌ప్రెస్ వే ప్రణాళికను ఆంధ్రప్రదేశ్ ప్రభుత్వం, రోడ్డు రవాణా రహదారుల మంత్రిత్వ శాఖ (MoRTH) కి ప్రకటించింది.
* **2021 ఆగస్టు:** ఎక్స్‌ప్రెస్‌వే ప్లాన్‌ను భారత ప్రభుత్వం ఆమోదించి, దీనిని భారతమాలలో చేర్చారు. 
* **2022 సెప్టెంబరు:** నేషనల్ హైవేస్ అథారిటీ ఆఫ్ ఇండియా (NHAI) ఎక్స్‌ప్రెస్ వే యొక్క తొలి ప్రణాళిక సవరించి, దీన్ని జాతీయ రహదారి 544G (NH-544G)గా ప్రకటించింది. దాని నిర్మాణానికి సాంకేతిక బిడ్‌లను ఆహ్వానించడం మొదలుపెట్టింది. 
* **2022 డిసెంబరు:** నిర్మాణం లోని ప్రధాన ప్యాకేజీల కోసం NHAI బిడ్‌లను ఆహ్వానించింది. భూసేకరణ కూడా మొదలైంది.
* **2023 జనవరి:** 13 మంది బిడ్డర్లలో, ఎక్స్‌ప్రెస్‌వే లోని మొదటి నాలుగు ప్యాకేజీలను దిలీప్ బిల్డ్‌కాన్, రాజ్ పథ్ ఇన్‌ఫ్రాకాన్‌లకు దక్కాయి.
* **2023 ఫిబ్రవరి:** చివరి ప్యాకేజీ మేఘా ఇంజనీరింగ్ & ఇన్‌ఫ్రాస్ట్రక్చర్స్ లిమిటెడ్ (MEIL)కి దక్కింది.
* **2023 మార్చి:** ఎక్స్‌ప్రెస్‌వే నిర్మాణం కోసం సన్నాహక పనులు ప్రారంభమయ్యాయి. 
* **2024 మార్చి:** ప్రధాని నరేంద్ర మోదీ మార్చి 11 న ఎక్స్‌ప్రెస్‌వేకి శంకుస్థాపన చేసాడు. కొన్ని విభాగాలలో నిర్మాణం మొదలైంది. 2026/27 నాటికి పూర్తవుతుందని అంచనా వేసారు.

## ఇవి కూడా చూడండి

* భారతదేశంలోని జాతీయ రహదారుల జాబితా
* భారతదేశం యొక్క ఎక్స్‌ప్రెస్‌వేలు
* భారతమాల
* తూర్పు కనుమలు
* ఆంధ్రప్రదేశ్ లో పర్యాటకం

## గమనికలు

## మూలాలు

వర్గం:ఆంధ్రప్రదేశ్ లోని జాతీయ రహదారులు
వర్గం:కర్ణాటక లోని జాతీయ రహదారులు
వర్గం:జాతీయ రహదారులు
వర్గం:భారతదేశ ఎక్స్‌ప్రెస్‌వేలు